CELEX: 32015R1430
Language: sk
Date: 2015-08-26 00:00:00
Title: Vykonávacie nariadenie Komisie (EÚ) 2015/1430 z 26. augusta 2015, ktorým sa do Registra chránených označení pôvodu a chránených zemepisných označení zapisuje názov [Jambon de Lacaune CHZO]

27.8.2015   
            
            
               SK
            
            
               Úradný vestník Európskej únie
            
            
               L 224/35
            
         VYKONÁVACIE NARIADENIE KOMISIE (EÚ) 2015/1430
   z 26. augusta 2015,
   ktorým sa do Registra chránených označení pôvodu a chránených zemepisných označení zapisuje názov [Jambon de Lacaune CHZO]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:
   
               (1)
            
            
               Žiadosť Francúzska o zápis názvu „Jambon de Lacaune“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).
            
         
               (2)
            
            
               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Jambon de Lacaune“ sa musí zapísať do registra.
            
         
               (3)
            
            
               V liste doručenom 3. marca 2014 francúzske orgány oznámili Komisii, že podnik SARL René Pujol, 11 avenue de Lattre de Tassigny, BP 52 81230 Lacaune, a podnik Maison Nègre, charcuterie lacaunaise, 6 avenue de Naurois, 81230 Lacaune, usadené na francúzskom území, zákonne uvádzali predmetný výrobok na trh pod názvom „Jambon de Lacaune“ a daný názov používali nepretržite viac ako päť rokov; táto skutočnosť bola uvedená v rámci vnútroštátneho námietkového konania.
            
         
               (4)
            
            
               Keďže podniky SARL René Pujol a Maison Nègre uvedené v odôvodnení 3, spĺňajú podmienky stanovené v článku 15 ods. 1 nariadenia (EÚ) č. 1151/2012 na udelenie prechodného obdobia, počas ktorého môžu legálne používať obchodný názov po jeho zápise do registra, malo by sa im udeliť prechodné obdobie piatich rokov, začínajúce dňom predloženia žiadosti o zápis Komisii, počas ktorého môžu používať názov „Jambon de Lacaune“.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre politiku kvality poľnohospodárskych výrobkov,
            
         PRIJALA TOTO NARIADENIE:
   Článok 1
   Názov „Jambon de Lacaune“ (CHZO) sa zapisuje do registra.
   Názov uvedený v prvom odseku sa vzťahuje na výrobok triedy 1.2. Mäsové výrobky (tepelne spracované, solené, údené atď.) podľa prílohy XI k vykonávaciemu nariadeniu Komisie (EÚ) č. 668/2014 (3).
   Článok 2
   Podniky SARL René Pujol a Maison Nègre môžu aj naďalej používať zapísaný názov „Jambon de Lacaune“ (CHZO) do 3. marca 2019.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. augusta 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 343, 14.12.2012, s. 1.
   
      (2)  Ú. v. EÚ C 47, 10.2.2015, s. 5.
   
      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).